El Hospital de Llíria acoge la I Jornada “Visibilitzar el Serveis Públics”
03 de novembre de 2017

L'Hospital de Llíria ha sigut hui l'escenari triat per a la I Jornada de Salut dins de la Campanya “Visibilitzar en els Serveis Públics”, organitzat per la Federació d'empleats i empleades de Servicis Públics de la UGT del País Valencià (FeSP-UGT), i que ha servit per a la presentació oficial de tres vídeos de sensibilització dels obstacles que encara viuen en els seus llocs de treball el col•lectiu LGTBI.

Esta I Jornada ha comptat amb la presència de l'alcalde de Llíria, Manolo Civera, i la consellera de Sanitat Universal i Salut Pública, Carmen Montó, que han estat acompanyats, en una mesa de debat, pel gerent del Departament València-Arnau de Vilanova-Llíria, Juan Domene, i el secretari del Sector Salut de la FeSP-UGT del País Valencià, Jesús García.

Els presents han destacat el suport de la localitat a l'organització d'este tipus de campanyes de sensibilització, i en este sentit Manolo Civera ha volgut expressar “el profund agraïment de la ciutat per comptar amb la presència d'autoritats que lluiten cada dia per la universalitat dels drets, i en concret per la visibilització de les dificultats que viuen encara hui col•lectius com el LGTBI”.

L'Hospital de Llíria és un dels protagonistes dels tres vídeos que s'han presentat, en els que es mostren tres situacions quotidianes en què es menyscaben els drets dels treballadors en els seus llocs de treball, tan sols per la seua condició sexual.